**Forårslejr for flokken**

Så er det tid til at finde soveposerne frem, for nu skal vi igen på lejrtur. Det bliver **mega-sjovt!**

Turen går til spejderhytten på Tyrsbjergvej 65. Vi har lånt hytten og kan gå derind, hvis det er koldt eller vådt, men ellers skal vi mest være udendørs. Vi tager telte med, hvor det er planen, at vi skal sove. Bliver det alt for koldt, har vi dog mulighed for at trække indendørs.

På turen skal vi lave masser af spejderaktiviteter, lege og udforske det dejlige område. Vi tager også en tur i jernalderlandsbyen.

**Aflevering og afhentning (Læs mere i programmet)**

*Mandag d. 14. april kl. 10.00 i sognegården*

*Onsdag d. 16. april kl. 16.30 på Tyrsbjergvej 65*

**Pris og tilmelding:**

Lejren koster 250 kr. som betales sammen med tilmelding via [www.pigespejder.medlemsservice.dk](http://www.pigespejder.medlemsservice.dk) – **Tilmeldingsfrist mandag d. 1. april**

**Pakkeliste:**

Varmt tøj og varmt overtøj da vi skal være meget udenfor, hue, tykke handsker, gode travesko/støvler, evt. regntøj og gummistøvler (tjek vejrudsigten), sovepose og evt. et uldtæppe, pude, sovedyr, liggeunderlag (ikke madras, da vi skal kunne være i teltet), lommelygte med ekstra batterier, evt. en bog/blade, varmt nattøj, toiletgrej, sygesikringsbevis, indesko, spejdertrøje og tørklæde (hav det på fra begyndelsen af lejren), madpakke til mandag frokost.

**Ekstra info:**

Turen bliver årets sommerlejr for flokken.

Har I problemer med at aflevere jeres datter kl. 10.00 mandag morgen, så giv besked, så vi kan finde en løsning. Det samme gælder, hvis I mangler sovepose/liggeunderlag.

Vi modtager gerne kage/boller/frugt eller lignende. Sig det gerne forinden.

Vi glæder os til at være sammen med jer på lejr

Pigespejderhilsen fra Pernille (20941540) og Ane (20618733)



**Program**

**Mandag**

* 10.00 Vi mødes ved Sanderum sognegård.
* Bus til Tyrsbjergvej – vores bagage bliver kørt
* Vi slår telte op og pakker ud
* Frokost – egen madpakke
* Leg og aktiviteter
* Aftensmad
* Hygge ved bålet
* 20.00 Sovetid

**Tirsdag**

* Op, morgenmad, tandbørste
* Gåtur til jernalderlandsbyen, hvor vi er nogle timer og spiser vores frokost. Gåturen er ca. 3 km. Hver vej.
* Eftermiddag med fri leg og aktiviteter i og omkring hytten
* Aftensmad
* Hygge ved bålet
* 20.00 Sovetid

**Onsdag**

* Op, morgenmad, tandbørste
* Formiddagsaktivitet
* Frokost
* Fri leg og eftermiddagaktivitet
* 16.30 Forældre og evt. søskende ankommer. Sammen pakker vi teltene ned og gør hytten ren.
* Ca. 17.30 Fælles aftensmad
* Ca. 18.30 Farvel og tak for denne gang.